Szczecin-Świnoujścien satama  
*Szczecin*
*Świnoujście*Szczecin-Świnoujścien sataman sijainti
**Szczecin-Świnoujścien satama** (puol. *Morskich Portów Szczecin i Świnoujście*, engl. *Szczecin and Swinoujscie Seaports*, LOCODE: PL SZZ (Szczecin) ja PL SWI (Świnoujście)) on Puolan länsirajan tuntumassa sijaitsevien Szczecinin ja Świnoujścien kaupunkien yhteinen, vuonna 1996 perustettu satamalaitos.

Kahden kaupungin satamia
------------------------

Świnoujścien satama-alueen kartta (puolaksi)
### Świnoujścien satama

Väylä mereltä Świnoujścien satamaan
Kuivarahtialus Świnoujścien sataman kuivabulkkiterminaalissa
Szczecinin satamaa
Itämeren äärellä sijaitseva Świnoujścien satama pystyy ottamaan vastaan aluksia, joiden syväys on enintään 13,2 metriä ja joiden pituus ei ylitä 270 metriä. Satamaan kuuluu Puolan suurin kuivabulkin käsittelyterminaali (erityisesti hiiltä ja rautamalmia) sekä lauttaterminaali. Kaupunki toimi jo 1700-luvun puolivälissä Szczecinin (tuolloin Stettin) ulkosatamana.

### Szczecinin satama

Mereltä 65 kilometriä sisämaahan päin sijaitsevaan Szczecinin satamaan saavat tulla syväykseltään korkeintaan 9,15-metriset ja pituudeltaan 215-metriset alukset. Satama on yleissatama.

### Nesteytetyn kaasun (LNG) terminaali

Szczecinin syväsatama-alueen Itämeren-puoleiselle rannalle rakennettiin uusi aallonmurtaja ja sen suojaan aluksi suuruudeltaan 2,5 miljardin kuutiometrin (bmc) vuosikapasiteettiin kykenevä LNG-terminaali. Vuonna 2017 uutisoitiin tarpeesta kasvattaa tämän sataman tällöin jo 5,0 miljardin kuutiometrin LNG-vuosikapasiteettia edelleen 7,5 miljardiin kuutiometriin. Esimerkiksi Puolan valtion kontrolloima maakaasuyhtiö PGNiG oli suunnitellut tuovansa jatkossa Qatarista 2,9 miljardia kuutiometriä nesteytettyä maakaasua vuosittain sataman kautta. Maakaasuyhtiö oli käynyt keskusteluja myös Yhdysvalloista tuotavan LNG:n määrän lisäämiseksi.

### Vapaa-alueet

Sekä Świnoujścien että Szczecinin satama-alueilla on erilliset vapaa-alueet EU:n tullialueen ulkopuolista varastointia ja liiketoimintaa varten.

Rahdin määrä
------------

Vuonna 2011 satama oli rahtitonneissa mitattuna Puolan toiseksi suurin satama Gdańskin sataman jälkeen, ja konttirahtitonnien osalta 3. suurin Gdynian sataman jälkeen.

**Szczecin-Świnoujścien sataman vuosittainen rahtimäärä:**  


| vuosi | 2005 | 2006 | 2007 | 2008 | 2009 | 2010 | 2011 | 2012 | 2013 | 2014 |
| --- | --- | --- | --- | --- | --- | --- | --- | --- | --- | --- |
| miljoonaa tonnia | 16,1 | 14,9 | 13,7 | 19,2 | 16,5 | 20,8 | 21,4 | 21,3 | 22,75 | 23,4 |

Lähteet
-------

1. ↑  United Nations Code for Trade and Transport Locations (UN/LOCODE) (YK:n koodi kauppa- ja liikennepaikoille (UN/LOCODE)) unece.org. Viitattu 3.3.2013. (venäjäksi)
2. ↑  Ports’ Authority port.szczecin.pl.  Arkistoitu 12.12.2012. Viitattu 12.10.2012. (englanniksi)
3. 1 2  Ports: Port of Swinoujscie, Port of Szczecin port.szczecin.pl.  Arkistoitu 10.12.2012. Viitattu 12.10.2012. (englanniksi)
4. ↑  Swinoujscie LNG Gas Terminal, Poland hydrocarbons-technology.com. Viitattu 13.10.2012. (englanniksi)
5. ↑  Poland: Treasury Minister Visits Swinoujscie LNG Terminal Construction Site  17.4.2012. lngworldnews.com. Viitattu 13.10.2012. (englanniksi)
6. ↑  Agnieszka Barteczko & Anna Koper: Poland's PGNiG in talks on short- to mid-term LNG contracts  8.8.2017. reuters.com. Viitattu 14.2.2018. (englanniksi)
7. ↑  Anna Nicklin: PGNiG prepares to up LNG capacity  30.8.2017. Hydrocarbon Engineering, hydrocarbonengineering.com. Viitattu 14.2.2018. (englanniksi)
8. ↑  Beata Stur: Poland’s PGNiG to sign LNG contracts  9.8.2017. neweurope.eu. Viitattu 14.2.2018. (englanniksi)
9. ↑  Duty Free Zones port.szczecin.pl.  Arkistoitu 11.12.2012. Viitattu 12.10.2012. (englanniksi)
10. ↑  Przeładunki w roku 2012 (Sataman tilastoja vuodelta 2012, vastaavasti muut vuodet 2005...2011) port.szczecin.pl.  Arkistoitu 20.10.2012. Viitattu 12.10.2012. (puolaksi)
11. ↑  Growing volumes of cargo in the Port of Szczecin and Świnoujście port.szczecin.pl.  Arkistoitu 2.4.2015. Viitattu 13.6.2014. (englanniksi)
12. ↑  Obroty w granicach administracyjnych portów Szczecin i Świnoujście wg grup towarowych za grudzień i 12 m-cy 2014r port.szczecin.pl.  Arkistoitu 2.4.2015. Viitattu 1.3.2015. (puolaksi)

Aiheesta muualla
----------------

* Kuvia tai muita tiedostoja aiheesta **Szczecin-Świnoujścien satama** Wikimedia Commonsissa

* Szczecinin sataman kotisivut (englanniksi) (puolaksi) (saksaksi) (port.szczecin.pl)
* Webkameroja satama-alueelta (Arkistoitu – Internet Archive) (port.szczecin.pl)